Eesti doktorikool

Karjäärikonverents 2026
2026-03-04 10:30 - 17:00 (Europe/Tallinn)
Lõpetamise julgus ja kohanemise tarkus: elu- ja töörajad doktorikraadiga

4. märts 2026 | Tallinna Ülikool, Astra (Narva mnt 29)

Tallinna Ülikooli eestvedamisel ja Eesti ülikoolide koostöös toimub järjekordne Eesti doktorikooli karjäärikonverents, mis toob kokku Eesti doktorandid. Sel aastal keskendume kahele kriitilisele etapile: doktoriõppe edukale lõpetamisele ning sellele järgnevale hüppele tööturule.

Konverents toimub eesti keeles, soovijatel on võimalus sünkroontõlkeks.

Konverentsi fookusteemad ja vestluspaneelid

I paneel: “Lõpusirge: viimase aasta kogemused ja edukas kaitsmine”II paneel: “Karjäärirada pärast doktorantuuri – kuhu edasi?”

Praktilised töötoad

Kahe paneelarutelu vahel on osalejatel võimalus valida endale sobiv töötuba.

Rohkem infot konverentsi kohta ja registreerimine!

Sotsiaalmeedia teadlastele
2026-03-05 11:00 - 2026-03-06 12:30 | Tallinn
Toimumiskoht: Tallinn

Kohtumine toimub kahel järjestikusel päeval märtsis 2026:

5. märts 11:00-14:30

6. märts 9:00-12:30

Koolitus toimub inglise keeles.

See kahepäevane töötuba tutvustab, kuidas kasutada sotsiaalmeediat oma mõju suurendamiseks, kolleegidega võrgustumiseks ning ligipääsuna võimalustele nii teadusmaastikul kui ka sellest väljaspool.

Osalejad õpivad, kuidas kasutada platvorme nagu LinkedIn (ja selle alternatiive) professionaalsete tööriistadena. Ning kuidas vältida tarbetuid tähelepanu eemaleviijaid.

Praktilised näpunäited teemadel:

Kuidas platvormidel tõhusalt suhelda.

Kuidas jõuda õigete inimesteni ja kaasata teisi oma uurimisprotsessi.

Kuidas kujundada jätkusuutlik sotsiaalmeedia-rutiin, mis sobitub Sinu tööpäeva.

Töötuba on sobiv nii algajatele kui ka kogenumatele.

Pädevused:

Mõju saavutamine (tulemuste levitamine, laiemale avalikkusele selgitamine, teadustöö mõju suurendamine)

Koostööoskused (võrgustike arendamine, professionaalne suhtlus)

➤ Koolitaja Mike Young on Kopenhaageni Ülikooli ajalehe University Post endine peatoimetaja, kes on viimased kümme aastat aidanud teadlastel avada sotsiaalmeedia võimalusi. Alates 2016. aastast on ta vedanud elavaid ja praktilisi töötubasid üle Euroopa ning veebiseminari kaudu jõudnud ka Aasiasse, Austraaliasse ja USAsse. Tema kaasautorlusel valmiva raamatu Social Media for Research Impact avaldab Routledge 2026. aasta veebruaris.

Registreerimine SIIN! Tähtaeg: 28. jaanuar 2026.Registreerimine ei taga automaatselt osalemist. Osalemine kinnitatakse eraldi e-kirjaga hiljemalt 30. jaanuaril. Osalejate piirarv on 20.

Doktorikool pakub osavõtjatele vajadusel majutust.

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Rahvusvaheline töötuba loomaeetikast: „Loomaeetika inimlikkuse piiridel: moraalne staatus ja normatiivne autoriteet“
2026-03-09 10:00 - 17:30
📍 Jakobi 2-336, Tartu

Töötuba toimub inglise keeles.

Töötuba toob kokku loomaeetika ajaloolised ja kaasaegsed käsitlused, keskendudes moraalse staatuse, normatiivsuse ja autoriteedi küsimustele. Uurime, kuidas on võimalik õigustada eetilist muret loomade suhtes, millel põhinevad moraalsed ja õiguslikud kohustused mitteinimloomade ees ning kuidas sellised mõisted nagu hool, eneseteadmine, õigused ja vabadus neid arutelusid kujundavad – alates antiikfilosoofiast kuni kaasaegse poliitilise teooriani.

Kõigi uurimisvaldkondade doktorandid on oodatud osalema ja aruteludes kaasa rääkima. Töötuba pakub võimalust suhelda tunnustatud teadlastega, käsitleda loomaeetika alusküsimusi ning mõelda selle üle, kuidas filosoofilised teooriad tõlgenduvad eetilisteks ja poliitilisteks väideteks meie vastutusest loomade ees.

Läbiviijad

Riin Sirkel, antiikfilosoofia kaasprofessor, Tartu Ülikool, filosoofia osakond

Jan Kohler, filosoofia doktorant ja teadur GRK 2638 „Kriitika, normatiivsus, muutus“ raames, Berliini Vaba Ülikool, filosoofia instituut

Steve Cooke, poliitikateooria kaasprofessor, Leicesteri Ülikool

Miriana Maio, filosoofia nooremteadur, Tartu Ülikool, filosoofia osakond

John-Stewart Gordon, rakendusinformaatika kaasatud täisprofessor ja juhtivteadur, Kaunase Tehnoloogiaülikool, sotsiaalteaduste, kunstide ja humanitaarteaduste teaduskond

Kalevi Kull, biosemiootika professor, Tartu Ülikool, semiootika osakond

Registreerimine SIIN. Registreerimise tähtaeg on 2.märts 2026.Osalejate piirarv on 30. Kohad jagatakse registreerumise järjekorras, eelisjärjekorras on doktorandid.

Kontakt:

Kertu Rajando, projektijuht, Tartu Ülikooli eetikakeskusE-mail: kertu.rajando@ut.ee

Eesti doktorikooli ühisüritus.

Valgussünteesi regulatsiooni käsitlevate teadustööde analüüs
2026-03-11 12:00 - 2026-03-12 13:00
📍 Kubija hotelli seminariruum, Männiku tn 43a, Võru, 65603 Võru maakond

Seminar toimub eesti keeles.

11.03 väljasõit Tartust kell 12.00. 12.03 saabumine tagasi Tartusse 13.00.

Kutsume Teid osalema kahel päeval toimuval teadusseminaril, mille eesmärk on ühiselt läbi töötada ja arutada valgusünteesi regulatsiooni käsitlevaid teadustöid, mis on avaldatud rahvusvahelistes kõrge mõjufaktoriga ajakirjades (nt Cell, Science, Nature).

Seminari sisu: Seminaril osalejad loevad kahe nädala jooksul enne ürituse algust korraldajate poolt valitud 2–3 teadusartiklit.

Seminari käigus:

1. päeval toimub artiklite arutelu ning rühmatööna ettekannete koostamine.

2. päeval esitavad rühmad oma ettekanded ning viiakse läbi ühine tulemuste analüüs ja arutelu.

Seminari töökeel on eesti keel. Artiklid edastatakse registreerunutele pärast registreerimisperioodi lõppu, hiljemalt 25. veebruaril 2026.

Registreeri SIIN. Registreerimise tähtaeg on 20. veebruar 2026. Osalejate piirarv on 20. Osalejatena eelistatakse valgusünteesiga tegelevaid teadlasi doktorante ja magistrante.

Küsimuste korral palume pöörduda Kristina Mäemets-Allas, kristina.maemets-allas@ut.ee, Tel. +372 737 5883.

Eesti doktorikooli loodusteaduste ja põllumajandusteaduste haru.

Perfektsionism ja petise sündroom
2026-03-12 09:30 - 11:00 | Online
Veebis (Zoom)

Veebiseminar toimub inglise keeles.

Sageli väidame, et perfektsionism viib meid suurte saavutusteni, aitab silma paista ja säilitada oma eeliseid. Harva peatume aga mõistmaks, mis hinnaga see kõik tuleb. Petise sündroom moonutab meie enesehinnangut, arusaama oma töötulemustest ja võimekusest. Mõlemad peegeldavad meie sisemisi kahtlusi ja hirme – hirmu hinnangute ees, hirmu läbi kukkuda, mitte olla piisav või mitte kuuluda.

Sellel veebiseminaril arutleme, millist hinda need hirmud ja kahtlused tegelikult nõuavad ning kuivõrd need mõjutavad meie tulemuslikkust, vaimset selgust ja rõõmu tehtavast tööst. Räägime lihtsatest viisidest, kuidas märgata, kui perfektsionism või petise sündroom meid takistab, ning jagame strateegiaid, kuidas oma sisekriitikut kujundada objektiivsemaks ja kaastundlikumaks.

➤ Töötuba viib läbi Desiree Dickerson, PhD. Desiree on endine neuroteaduste järeldoktorant ja kliiniline psühholoog, kellel on kogemus kogu teadustöö spektris – alates laboripingist kuni patsiendi voodi kõrvalt tehtud uurimistööni. Ta on teinud teadustööd Uus-Meremaal, Austraalias ja Austrias. Desiree nõustab akadeemilisi institutsioone üle maailma ning toetab teadlasi tervislikuma ja jätkusuutlikuma lähenemise kujundamisel teadustööle.

Registreerimine SIIN. Registreerimise tähtaeg on 10. märts 2026.

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Külalisloeng reproduktiivmeditsiinis „Mitteinvasiivsete sünnieelsete sõeluuringute laiem perspektiiv“
2026-03-13 13:15 - 14:45
📍Ravila 19 – 1006, Tartu ja veebis

Mitteinvasiivne sünnieelne sõeluuuring põhineb ema veres ringleva rakuvaba DNA (nn. cell-free DNA ehk cfDNA) analüüsil ja seda kasutatakse üha enam rutiinse testina loote kromosoomhäirete riski hindamisel. cfDNA sisaldab nii ema kui loote geneetilist materjali. Viimased teadusuuringud on näidanud, et cfDNA analüüsil on laiem perspektiiv personaliseeritud sünnitusabi edasi arendamisel, sh rasedustüsistustele riski hindamisel või ema diagnoosimata kasvajate tuvastamisel.

Prof. Joris Vermeesch
Prof. Joris Vermeesch, Leuven’i Ülikool, Belgia

Joris R. Vermeesch, Ph.D. Ir, is a professor of Molecular Cytogenetics and genome research, and scientific director of the Genomic Core Facility of KU Leuven.

https://belgian-research.eu/laboratory-for-cytogenetics-and-genome-research-ku-leuven/ His laboratory develops and translates novel genomics methods in preimplantation, prenatal and postnatal diagnosis and more recently, cancer screening. Those developments have led to new approaches for rare disease testing, non-invasive prenatal screening and cancer detection, including advanced methods for cell-free DNA analysis. Prof. Vermeesch has published >320 articles and supervised nearlt 30 PhD students.

Registreeri SIIN. Registreerimise tähtaeg on 13. märts 2026.

Küsimuste korral palume pöörduda Prof. Maris Laane poole, TÜ Bio- ja Siirdemeditsiini Instituut, maris.laan@ut.ee.

Eesti doktorikooli arsti- ja terviseteaduste, veterinaaria haru.

Doktorantide juhendajate koolitus: juhendajate toetamine ja arendamine
2026-03-19 10:00 - 2026-03-20 15:30
📍 Ravila 19, Tartu (ruum 0140)

Koolitus toimub inglise keeles.

Meditsiiniteaduste valdkonna doktoriõppe keskus kutsub teid osalema kahepäevasel interaktiivsel koolitusel „Doktorantide juhendajate koolitus: juhendajate toetamine ja arendamine“, mille eesmärk on täiustada teadustöö juhendamise praktikaid. Koolitust viib läbi dr. Janet Carton, rahvusvaheliselt tunnustatud ekspert doktoritöö juhendamise alal ja Dublini Ülikooli Kolledži (UCD) kraadiõppe ja teadusstrateegia juht. Programm on mõeldud nii uutele kui ka kogenud doktoritöö juhendajatele. Ootame osalema doktorantide juhendajaid Eesti doktorikooli arsti- ja terviseteaduste, veterinaaria haru järgmiste ülikoolide ja doktoriõppe kavade juurest:

Tartu Ülikool – Meditsiin ja sport

Tallinna Ülikool – Tervisekäitumine ja heaolu, Sotsiaaltöö

Tallinna Tehnikaülikool – Loodusteadused: biomeditsiin ja tervisetehnoloogia

Eesti Maaülikool – Veterinaarmeditsiin ja toiduteadus

Dr. Janet Carton on rahvusvaheliselt tunnustatud ekspert doktoritöö juhendamise alal ja Dublini Ülikooli Kolledži (UCD) kraadiõppe ja teadusstrateegia juht.

Registreeri SIIN. Registreerimise tähtaeg on 06. veebruar 2026.

Küsimuste korral palume pöörduda kaasprof. Kattri-Liis Eskla poole, kattri-liis.eskla@ut.ee.

Eesti doktorikooli arsti- ja terviseteadused, veterinaaria haru.

Avalik loeng „Küberjulgeolek USA ja Ida-Aasia riikide liitudes: liitude areng ja tehnoloogiline muutus“
2026-03-19 10:15 - 11:45
📍 Lossi 36-307

Loeng toimub inglise keeles.

Küberkonfliktid kujutavad riikide liitudele erilist väljakutset, kuna vaenlased kasutavad digitaalseid operatsioone õõnestamaks liitlaskohustusi ja muutmaks regionaalset julgeolekuolukorda. Liitude reaktsioonid nendele ohtudele ei ole pelgalt strateegilised, vaid ka institutsionaalsed, nõudes kohanemist liidusiseste läbirääkimiste kaudu poliitikate, praktika ja võimekuste osas. Ühendades liitude poliitikate, sõjalise innovatsiooni ja küberkonfliktide teemalisi uurimistöid, esitletakse selles loengus raamistikku uurimaks, kuidas liidud reageerivad tehnoloogilistele muutustele ning analüüsitakse neid muutusi ajendavaid tegureid. Loengus käsitletakse küberjulgeoleku lõimimist USA liitlassuhetesse Lõuna-Korea, Jaapani ja Filipiinidega. Kõigi kolme juhtumi puhul viisid küberrünnakud nähtavatele muutustele koostöös, kusjuures algatus muutusteks tuli sageli Vaikse ookeani piirkonna partnerilt. Kuigi USA määrab küberkoostöö üldise suuna, mõjutavad Aasia liitlased sageli liitlassuhete kohandamise tempot ja sisu.

Esinejaks on Dr Miguel Alberto Gomez, kes on Singapuri Riikliku Ülikooli Aasia ja Globaliseerumise Keskuse vanemteadur. Tema uurimistöö põhifookuses on tehnoloogia, välispoliitika ja poliitilise psühholoogia lõimumine. Iseäranis huvitavad teda küsimused sellest, kuidas uued tehnoloogiad kujundavad poliitikat, strateegiat ja avalikku arvamust nii eliidi kui ka laiema avalikkuse jaoks.

Avalikku loengut modereerib professor Eiki Berg.

Küsimuste korral palume pöörduda Kerli Klock poole (kerli.klock@ut.ee), Johan Skytte poliitikauuringute instituut.

Eesti doktorikooli sotsiaalteaduste haru.

Töötuba: Arhiivid ja kustutamine
2026-03-19 14:15 - 17:30
📍 EKA A403 (Põhja pst 7, Tallinn)

Töötuba toimub inglise keeles.

Millised uued dokumenteerimise ja arhiveerimise praktikad tekivad äärmusliku vägivalla ja suurenenud ebakindluse tingimustes? Kuidas need arhiivipraktikad astuvad vastu kultuurilisele kustutamisele? Millist rolli võib loovuurimus ja -praktika mängida kahjustatud ja hävitatud pärandi ning ajaloo taasloomisel, parandamisel ja ümberkujundamisel?

Töötuba lähtub 2025. aasta Kiievi biennaali näitusest Everything for Everybody, mis on praegu eksponeeritud Dnipro Kaasaegse Kunsti Keskuses Ukrainas. Näitus lõi ruumi, kus erinevad arhiivimaterjale, perekonnalugusid ja dokumentaalpraktikat käsitlevad kunstipraktikad said ristuda. Mõeldes eri kontekstidele ja geograafiatele, mida iseloomustavad kaotus, koloniaalsete minevikupärandite jäänukid ja vägivaldsed pärandused, uuriti, kuidas arhiivid kujundavad ainulaadseid tunnistusi paikadest ja kogukondadest, mis on kadunud või hävitatud.

Üliõpilastel on võimalus süvitsi tutvuda näitusel eksponeeritud kunstiteostega, mis käsitlevad kriitiliselt arhiivi poliitikat ja selle tuumaks olevaid välistavaid praktikaid. Lugedes tekste, mis käsitlevad uusi lähenemisi arhiividele ja arhiveerimisele Ukraina, Palestiina ja Kariibi mere piirkonna kontekstis, tutvustab töötuba ka mõningaid keskseid mõisteid ja metodoloogilisi ettepanekuid (nt vastuarhiveerimine, reparatiivne fabuleerimine), mille abil mõtestada omaenda fragmenteeritud pärandit ja puudulikke arhiivikogusid.

Palume kaasa võtta mõni lünk, dissonants või vaikus isiklikust kogust või arhiivist, millega te töötate ning millega olete hädas või ei oska läheneda. Seminari lõpuosas pöördume nende lünkade poole ühisarutelus, toetudes lugemistes tutvustatud metodoloogilistele ja teoreetilistele käsitlustele.

Seminari lõpus on võimalik osaleda ühistuuril näitusel “Pilt on illustratiivne” EKA galeriis. https://www.artun.ee/et/kalender/pilt-on-illustratiivne-eka-galeriis/

Soovitatav lugemine ja vaatamine: https://drive.google.com/file/d/1pmhxa1rk_GrPHnQKz40QdTjP1Hqzhbbc/view?usp=sharing

Läbiviijateks on Victoria Donovan and Vlada Vazheyevskyy (University of St Andrews).

Registreeri SIIN. Registreerimise tähtaeg on 15. märts 2026.Osalejate piirarv on 20.

Küsimuste korral palume pöörduda Irene Hütsi poole (irene.hutsi@artun.ee).

Eesti doktorikooli humanitaarteaduste ja kunstide haru.

Juhendajate kohvihommik: "Tipptaseme saavutamine: kuidas juhendajad saavad toetada talente ja soodustada teadustöö edukust?"
2026-03-20 10:30 - 12:00
Veebis (Teams)Kohvihommik toimub inglise keeles.

Doktorantide juhendamine on akadeemilise tipptaseme saavutamiseks kriitilise tähtsusega. Ometi kipuvad juhendajad alahindama, kuivõrd määravaks võivad teadustöö tulemustele saada suhete dünaamika ja kultuuriline tundlikkus. Kui doktorandid tunnevad end toetuseta või valesti mõistetuna, ei piirdu tagajärjed üksnes isiklike raskustega – konfliktid, läbipõlemine ja madal sooritusvõime mõjutavad otseselt teadustöö kvaliteeti, õpingute lõpetamise määra ning asutuse mainet.

Selles ettekandes arutletakse selle üle, kuidas juhendajad saavad oma doktorantide potentsiaali maksimaalselt rakendada, luues keskkonna, mis soodustab talentide arengut ja ambitsiooni.

Tuginedes Genti Ülikooli heaolupoliitika ja juhendajate arendamise kogemusele, tutvustatakse järgmisi praktilisi strateegiaid:
Usaldusele ja psühholoogilisele turvalisusele tuginevate tingimuste loomine kõrgete tulemuste saavutamiseks.

Mitmekesisuse tunnustamine väärtusena ning erinevate vaatenurkade rakendamine teadustöö tulemuste rikastamiseks.

Struktureeritud tagasiside ja refleksiooniprotsesside integreerimine, et säilitada töötempo ja tagada tipptasemel tulemused kogu doktorantuuri vältel.

Nende praktikate rakendamine võimaldab juhendajatel muuta potentsiaal saavutusteks, tagades nii doktorantide heaolu kui ka kõrgeima kvaliteediga teadustulemused. Kohtumise käigus pakutakse rakendatavaid soovitusi juhendajatele, kes soovivad ühendada akadeemilise ranguse kaasava ja toetava juhendamisviisiga, mis viivad edukate tulemusteni.

➤ Kohvihommikut viib läbi Sean Bex. Sean Bex on Genti Ülikooli teadusprojektide osakonna juhataja, vastutades ELi, regionaalsete ja väljaspool ELi rahastusprogrammide strateegilise koordineerimise eest. Bex kujundab ülikooliüleseid teaduspoliitikaid, nõustab teadusrahastuse ja -juhtimisega seotud küsimustes ning esindab ülikooli rahvusvahelistes projektides, sealhulgas ENLIGHTi võrgustikus.Varem juhtis ta Genti Ülikooli doktorikooli, keskendudes noorteadlaste heaolule. Tal on doktorikraad inglise kirjanduse alal ning poliitikakujundamise kogemus Ühendkuningriigi Parlamendis, Belgia saatkonnas Ühendkuningriigis ja Ühendkuningriigi valitsuskantseleis. Registreerimine SIIN. Registreerimise tähtaeg on 18. märts 2026.Küsimuste korral pöörduda Hele-Riin Urmeti poole, hele-riin.urmet@ut.ee.Eesti doktorikooli ühisüritus.

Rahvusvaheline 8. Baltic Earth talvekool noortele teadlastele teemal “Maasüsteemiteadus Läänemere piirkonna jaoks”
2026-03-23 00:00 - 2026-03-27 23:59
📍 Park Inn by Radisson Central Tallinn, Studio 1, Narva 7c, Tallinn, Estonia

Talvekool toimub inglise keeles.

Talvekool on avatud doktorantidele ja karjääri alustavatele teadlastele (järeldoktorid) geoteaduste valdkonnas, nagu kliimateadus, keskkonnateadus, füüsiline geograafia, meteoroloogia, füüsikaline, keemiline ja bioloogiline okeanograafia, hüdroloogia, maismaa- ja mere biogeokeemia ning nendega seotud valdkonnad.

Teema “Maasüsteemiteadus Läänemere piirkonna jaoks”.

Interdistsiplinaarne kool annab laia ülevaate Läänemere piirkonna maasüsteemi uurimisega seotud käimasolevatest teadustegevustest. Üheks kooli eesmärgiks on tutvustada olemasolevat teadmiste taset ning toetada osalejaid tulevaste karjäärivalikute tegemisel.

Kõigil osalejatel on võimalus tutvustada oma teadustööd lühiettekande või postri vormis ning saada tagasisidet. Osalejatele väljastatakse vastava tunni-/ainepunktide arvuga sertifikaadid.

Talvekooli üksikasjalikum programm avaldatakse 2025. aasta novembri lõpuks.

Korraldajad:

Tallinna Tehnikaülikool, Meresüsteemide instituut,

Tartu Ülikool, Kliimauuringute Keskus,

Baltic Earth Sekretariaat.

Kandideerimisavaldused koos motivatsioonikirjaga saata järgmisele aadressile: secretariat@baltic.earth

Kandideerimistähtaeg: 15. jaanuar 2026

Valikukriteeriumiks on põhimõte “mida varem, seda parem”. Eelistatakse doktorante.

Leia rohkem infot SIIT.

Küsimuste korral palume pöörduda Nelli Runki, nelli.runk@taltech.ee või Stella Luik poole, stella.luik@taltech.ee.

Eesti doktorikooli loodusteaduste ja põllumajandusteaduste haru.

Doktorandi juhendamine: meetodid ja töövahendid
2026-03-23 09:00 - 2026-03-24 15:30
@ Tallinn (täpne toimumiskoht saadetakse registreerunutele).

Töötuba toimub inglise keeles ja on suunatud humanitaarteaduste ja sotsiaalteaduste doktorantide juhendajatele.

Töötoa peamine eesmärk on anda juhendajatele uusi strateegiaid ja praktilisi tööriistu, et muuta doktorantide juhendamine professionaalseks, tulemuslikuks ja nauditavaks. Samuti pakub töötuba turvalist ruumi, kus juhendajad saavad mõelda oma rollile ja jagada kogemusi teiste Eesti ülikoolide juhendajatega. Sobib nii uutele kui kogenud juhendajatele.

Töötoa lõpuks on osavõtja täiendanud oma oskusi, et

rääkida doktorantidega varakult ja regulaarselt läbi ootused doktoriprojekti eesmärkide, ambitsioonide ja koostöövormide osas,

tasakaalustada juhendamisel vastuolulisi vajadusi, nt toetus ja struktuur, toode ja protsess ning eraeluline ja ametialane,

anda konstruktiivset tagasisidet kvaliteetse akadeemilise kirjatöö tagamiseks,

innustada doktorantide iseseisvust ja vastutust oma tegevuste eest,

rakendada juhendamiskohtumistel küsimis- ja kuulamistehnikaid,

aidata doktorante projektide kavandamisel ning toetada nende edasijõudmist,

tulla toime võimalike kriiside ja konfliktidega doktorandi teadustöö käigus.

Õppevorm on interaktiivne, sisaldades rühmatöid, harjutusi, ühisarutelusid ning lühikesi teaduspõhiseid loenguid.

Koolitust viivad läbi:➤ Dr. Gitte Wichmann-Hansen on Agderi Ülikooli professor ja Aarhusi Ülikooli vanemteadur. Talle kuulub ka konsultatsioonifirma Academic Supervision, mis pakub teadustööde juhendajatele kvaliteetset professionaalset koolitust. Tema uurimisteema on doktorantide juhendamine ning tal on selles vallas ilmunud üle saja publikatsiooni. Gitte on viinud Euroopa ülikoolides eri karjäärietappides juhendajatele mõeldud töötube läbi üle 15 aasta.

➤ Dr. Mirjam Godskesen on vabakutseline konsultant ja teadlane ning töötab õppejõuna Aalborgi Ülikoolis Taanis. 2006. aastal asutas ta ettevõtte UNWIND, mis on tänaseks kasvanud edukaks tiimiks, kus töötab üle seitsme osalise tööajaga doktorikraadiga coach’i ja üks täistööajaga konsultant. Igal aastal juhendab Mirjam rohkem kui 20 doktoritöö kursust Taanis, Skandinaavias, ülejäänud Euroopas ning viimastel aastatel ka Aafrika ja Aasia riikides, jagades oma kogemust ja teadmisi rahvusvahelisel tasandil.

Registreerumine SIIN. Lisaregistreerimine on avatud! Maksimum osalejate arv on 25.

Doktorikool pakub osavõtjatele vajadusel majutust.

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus.

Doktorandi juhendamine: meetodid ja töövahendid
2026-03-26 09:00 - 2026-03-27 15:30
@Tartu (täpne toimumiskoht saadetakse registreerunutele).Töötuba toimub inglise keeles ja on suunatud loodus- ja täppisteaduste ning meditsiiniteaduste doktorantide juhendajatele.

Töötoa peamine eesmärk on anda juhendajatele uusi strateegiaid ja praktilisi tööriistu, et muuta doktorantide juhendamine professionaalseks, tulemuslikuks ja nauditavaks. Samuti pakub töötuba turvalist ruumi, kus juhendajad saavad mõelda oma rollile ja jagada kogemusi teiste Eesti ülikoolide juhendajatega. Sobib nii uutele kui kogenud juhendajatele.

Töötoa lõpuks on osavõtja täiendanud oma oskusi, et

rääkida doktorantidega varakult ja regulaarselt läbi ootused doktoriprojekti eesmärkide, ambitsioonide ja koostöövormide osas,

tasakaalustada juhendamisel vastuolulisi vajadusi, nt toetus ja struktuur, toode ja protsess ning eraeluline ja ametialane,

anda konstruktiivset tagasisidet kvaliteetse akadeemilise kirjatöö tagamiseks,

innustada doktorantide iseseisvust ja vastutust oma tegevuste eest,

rakendada juhendamiskohtumistel küsimis- ja kuulamistehnikaid,

aidata doktorante projektide kavandamisel ning toetada nende edasijõudmist,

tulla toime võimalike kriiside ja konfliktidega doktorandi teadustöö käigus.

Õppevorm on interaktiivne, sisaldades rühmatöid, harjutusi, ühisarutelusid ning lühikesi teaduspõhiseid loenguid.

Koolitust viivad läbi:➤ Dr. Gitte Wichmann-Hansen on Agderi Ülikooli professor ja Aarhusi Ülikooli vanemteadur. Talle kuulub ka konsultatsioonifirma Academic Supervision, mis pakub teadustööde juhendajatele kvaliteetset professionaalset koolitust. Tema uurimisteema on doktorantide juhendamine ning tal on selles vallas ilmunud üle saja publikatsiooni. Gitte on viinud Euroopa ülikoolides eri karjäärietappides juhendajatele mõeldud töötube läbi üle 15 aasta.

➤ Dr. Mirjam Godskesen on vabakutseline konsultant ja teadlane ning töötab õppejõuna Aalborgi Ülikoolis Taanis. 2006. aastal asutas ta ettevõtte UNWIND, mis on tänaseks kasvanud edukaks tiimiks, kus töötab üle seitsme osalise tööajaga doktorikraadiga coach’i ja üks täistööajaga konsultant. Igal aastal juhendab Mirjam rohkem kui 20 doktoritöö kursust Taanis, Skandinaavias, ülejäänud Euroopas ning viimastel aastatel ka Aafrika ja Aasia riikides, jagades oma kogemust ja teadmisi rahvusvahelisel tasandil.

Registreerumine SIIN. Registreerumise tähtaeg on 02. märts 2026.Maksimum osalejate arv on 25.

Doktorikool pakub osavõtjatele vajadusel majutust.

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus.

Süstemaatilised ülevaated tervise valdkonnas
2026-03-26 09:00 - 2026-03-27 18:00
🗓️ 26. märts 2026, kell 11.00-18.00🗓️ 27. märts 2026, kell 9.00-16.00🗓️ 23. aprill 2026, kell 11.00-18.00🗓️ 24. aprill 2026, kell 9.00-16.00

📍 Biomeedikum, Tartu Ülikool (Ravila 19, Tartu 50411)

Üritus toimub eesti keeles.

Koolituse sihtrühmaks on eelkõige doktorikooli arsti- ja terviseteaduste, veterinaaria haru doktorandid, kuid koolitus võib sobida ka sotsiaalteaduste haru doktorantidele, kui nende teadustöö on otseselt seotud tervise/haigustega.

Maht: 3 EAP – kontaktõpe 32 tundi, iseseisev töö 46 tundi

Tervist ja haigusi puudutava teadusliku tõendusmaterjali otsimise, hindamise ja sünteesimise põhitõed. Asjakohased andmebaasid ja abivahendid (tarkvara jmt). Teooria ja praktilised harjutused.

Koolituse eesmärgiks anda oskus teiste teadlaste koostatud süstemaatiliste ülevaadete kriitiliseks lugemiseks ja julgus ise süstemaatilise ülevaate koostamine ette võtta.

Koolitus toimub neljal õppepäeval Tartus kohapeal ning igale õppepäevale eelneb/järgneb iseseisev töö (elektroonsete õppematerjalide läbitöötamine, praktiliste ülesannete lahendamine). Kohapealse koolituse ajal pakutakse ka kehakinnitust.

Registreerimine SIIN. Registreerimise tähtaeg on 20. veebruar 2026.

Maksimum osalejate arv on 25. Koolitus toimub, kui registreerub vähemalt 15 huvilist.Osalejad valitakse registreerumise järjekorras. Vajadusel luuakse ka ootejärjekord.

Küsimuste korral palume pöörduda Kaja-Triin Laisaare poole, kaja-triin.laisaar@ut.ee, tõenduspõhise praktika kaasprofessor.

Eesti doktorikooli arsti- ja terviseteadused, veterinaaria haru.

Performatiivse kirjutamise töötuba
2026-03-27 10:00 - 17:15
📍 Tallinna Ülikool, ruum M-328

Töötuba toimub inglise keeles.

Performatiivse kirjutamise töötuba kutsub uurijaid avastama kirjutamist kui kehastunud, tegutsevat ja meelelist praktikat. Töötuba keskendub teksti ja materiaalsuse suhtele ning pakub loovaid meetodeid nii akadeemilise kui ka mitteakadeemilise kirjutamise värskendamiseks. Improvisatsiooniliste harjutuste kaudu uuritakse kirjutamist eri vaatenurkadest, avardades tavapäraseid teadusliku eneseväljenduse piire.

Töötuba on suunatud humanitaarteaduste ja kunsti haru doktorantidele ja nende juhendajatele.

Töötuba viivad läbi Taani-Norra kirjanik Kirstine Reffstrup ning Laima Nomeikaitė, kultuurigeograaf, kehalise improvisatsiooni praktik ja linnaplaneerimise dotsent Norra Agderi Ülikoolis.

Esinejate lühitutvustused
Kirstine Reffstrup on tunnustatud romaanikirjanik, kelle looming käsitleb identiteedi, ajaloo ja inimliku vastupidavuse teemasid. Tal on magistrikraad kirjanduslikus kompositsioonis Göteborgis asuvast Valandi Kunstiakadeemiast. Tema debüütromaan I, Unica – fantaasiarikas portree saksa kunstnikust Unica Zürnist – ilmus Norras ja Taanis 2016. aastal ning pälvis mitmeid kirjandusauhindade nominatsioone, sealhulgas Montana preemia nominatsiooni. Tema teine romaan Iron Lung ilmus 2023. aastal. Samal aastal pälvis Reffstrup Stig Sæterbakkeni mälestuspreemia ning tema teoseid on tõlgitud mitmesse keelde.

Laima Nomeikaitė on dotsent Agderi Ülikooli globaalse arengu ja planeerimise osakonnas Norras. Tema uurimistöö keskendub pärandi, kunsti, linna ning ruumi/koha ristumiskohtadele. Koos professor Michael Haldrupiga on ta raamatu Arts, Heritage and Performative Politics (Edward Elgar Publishing, 2025) kaasautor ja -toimetaja. Tema teadustöö on aidanud kujundada tänavakunsti, pärandi ning rohkem-kui-representatsiooniliste lähenemiste uurimissuunda.

Programm
10:00 – 10:45 Sissejuhatus. Teoreetiline sissevaade performatiivsesse ja loovasse kirjutamisse, koos näidetega kirjandus- ja kunstiajaloost.

10:45 – 11:00 Kohvipaus

11:00 – 13:00 Kirjutamistehnikad. Osalejaid tutvustatakse performatiivse ja loova kirjutamise erinevate tehnikatega (nt kehastunud performatiivne uurimine, vaba kirjutamine jm), mida katsetatakse praktiliste harjutuste kaudu.

13:00 – 14:00 Lõunapaus

14:00 – 15:00 Kirjutamine linnas. Keskendudes meelelistele kogemustele, julgustatakse osalejaid vabalt liikuma valitud linnaruumis, et koguda kirjutamiseks materjale, ideid ja inspiratsiooni. Materjalid võivad olla nii linnast leitud objektid (lehed, kivid, paberid jm) kui ka meelelised muljed, kasutades kõiki meelelisi registreid: helid, lõhnad, maitsed, puudutus ja visuaalne kujutlus. Kasutada võib ka fotoaparaate ja helisalvesteid. Linna meelelisus ja materiaalsus toimivad performatiivse kirjutamise agentse osalisena.

15:00 – 16:00 Kompositsiooniline töö. Tuginedes eelnevalt tutvustatud tehnikatele, loovad osalejad tekstilisi ja materiaalseid kompositsioone linnast kogutud materjalide ja meeleliste inspiratsioonide põhjal. Kirjutamine ei pea piirduma sõnalise tekstiga, vaid võib hõlmata ka fotode, videote, helide või linnast leitud materjalidest loodud kompositsioonide kogumist ja ühendamist.

16:00 – 16:15 Kohvipaus

16:15 – 17:15 Osalejate esitlused ja tagasiside. Päeva lõpetame loodud tööde jagamisega ning aruteluga selle üle, kuidas selline loov protsess võib toetada osalejate uurimistööd

Registreeri SIIN. Registreerimise tähtaeg on 20. märts 2026.Osalejate piirarv on 15. Osalejad valitakse registreerimise järjekorra alusel.

Küsimuste korral palume pöörduda Eva Kruuse poole, eva.kruuse@tlu.ee.

Eesti doktorikooli humanitaarteaduste ja kunstide haru.

Mängulised eksperimendid – materjali uurimine disainiuurimuses
2026-03-30 00:00 - 2026-03-31 23:59
📍 EKA A501 (30.03) ja V308, Kotzebue 10 (31.03)

Üritus toimub inglise keeles.

Doktorantidele mõeldud kursus käsitleb mängulisust ja materjaliga eksperimenteerimist praktikapõhisele uurimisele omase metoodilise lähenemisena. Osalejad uurivad praktilistes töötubades mängu teoreetiliste käsitluste ja fenomenoloogia abil, kuidas materjalidega eksperimenteerimine võib luua kogemuslikku teadmist. Kursus toetab doktorante nende enda disainiuurimuse metodoloogia sõnastamisel mänguliste eksperimentide kaudu.

Rohkem infot ja eelülesanne: https://drive.google.com/file/d/1V9KkxIYCeVMl3Fu0NLEQ1jVwDSEdwq_f/view?usp=sharing

Läbiviija Jesper Falck Legaard
Jesper Falck Legaard on Taani Koldingi Disainikooli dotsent, kes tegutseb mängu ja disaini valdkonnas. Tema teadustöö keskendub kaasahaaravat mängukogemust võimaldavate objektide disainile ning mängulistele lähenemistele õppimises. Jesperil on tööstusdisaini taust ning kogemuspõhise disaini doktorikraad Lõuna-Taani Ülikoolist.

Registreeri SIIN. Registreerimise tähtaeg on 16. märts 2026.Osalejate piirarv on 15.

Küsimuste korral palume pöörduda Irene Hütsi (irene.hutsi@artun.ee) poole.

Eesti doktorikooli humanitaarteaduste ja kunstide haru.

Avalik loeng “Euroopa kaitse kolm dilemmat”
2026-03-31 10:15 - 11:45
📍 Lossi 36-306 ja veebis

Loeng toimub inglise keeles.

Osalema on oodatud kõik huvilised kõikidest valdkondadest!

Praeguses geopoliitilises olukorras valitseb laialdane üksmeel, et Euroopa peab saavutama suurema sõjalise autonoomia, mida omakorda seostatakse sageli nõudmistega Euroopa Liidu kaitsevõimekuse edasiarendamiseks. Selles loengus keskendun kolmele dilemmale, mis neid arenguid mõjutavad, kuid mida avalikus arutelus sageli eiratakse. Esiteks normatiivne dilemma, mis osundab pingele ELi kui sõjalise toimija ja Euroopa integratsiooni eetika vahel, mille keskmes on territoriaalse suveräänsuse ümberkujundamine.Teiseks institutsionaalne dilemma, mis tuleneb vajadusest luua tõhusamaid organisatsioonilisi struktuure ning ELi institutsioonide ajaloolisest kujunemisest. Kolmandaks poliitiline dilemma, mis puudutab vastuolu ühelt poolt suurema autonoomia nõudmise vahel, et seista vastu parempopulismile ja autokraatiatele, ning teiselt poolt samade tendentside tõusu eiramise vahel paljudes ELi liikmesriikides. Nende tähelepanekute alusel väidan, et Euroopa Liit ei ole Euroopa kaitsevõime edasiseks ülesehitamiseks sobiv vahend; et esimene samm autonoomia suunas on olemasolevate sõjalise koostöö võimaluste tõhusam kasutamine; ning et heidutuse oluliseks osaks on ühine arusaam sellest, mida tähendab „Euroopa“.

Loengut peab professor Thomas Diez, Tübingeni Ülikool (Saksamaa). Ta on politoloogia ja rahvusvaheliste suhete professor Tübingeni Ülikoolis. Ta on arvukate teadustööde autor nii rahvusvaheliste suhete teooria, Euroopa ja Euroopa Liidu uuringute kui ka konfliktiuuringute vallas. Ta on andnud olulise panuse Euroopa Liidu kui normatiivse jõu teemalisse debatti.

Avalikku loengut modereerib Euroopa õpingute kaasprofessor Stefano Braghiroli, Johan Skytte poliitikauuringute instituut.

Zoomi detailid: Meeting ID: 963 3039 3418, Passcode: [REDACTED]

Küsimuste korral palume pöörduda Kristel Vits poole (kristel.vits@ut.ee), Johan Skytte poliitikauuringute instituut.

Eesti doktorikooli sotsiaalteaduste haru.

Avalik loeng „Piiriülesed kogukonnad ontoloogilise julgeoleku ruumidena: Zaolzie regiooni noorte vähemusrahvuste liikmete narratiivid“
2026-03-31 12:15 - 13:30
📍 Lossi 36-307 ja veebis

Loeng toimub inglise keeles.

Osalema on oodatud kõik huvilised kõikidest valdkondadest!

Loeng keskendub Poola vähemusse kuuluvate noorte täiskasvanute ontoloogilisele julgeolekule Poola-Tšehhi piiri äärses Zaolzie regioonis. Loeng põhineb uuringul, mille eesmärgiks oli täita lünki piiriuuringutes, keskendudes igapäevaelu ruumilistele, ajalistele ja afektiivsetele teguritele, mis kujundavad noorte piirialade elanike turvatunnet tänapäevaste kriiside tingimustes. Tuginedes ontoloogilise julgeoleku teooriale ja igapäevasele julgeolekule, uurime, kuidas narratiivne järjepidevus ja rutiinsed piiriülesed praktikad toetavad identiteedi kujunemist. Horizon Europe’i projekti B-SHAPES raames tehtud narratiivsete intervjuude ja loovkunstiliste meetodite põhjal näitab analüüs, et noored vähemuste liikmed kujundavad aktiivselt ümber nii piire kui ka identiteete, kasutades ära horisontaalse euroopastumise võimalusi ning rakendades on piiriüleseid kogemusi erinevates kriisiolukordades, nagu näiteks COVID-19 pandeemia. Zaolzie juhtum illustreerib seega, kuidas noored vähemusrahvaste esindajad muudavad piirialad riski asemel tegutsemisvõimaluste ruumideks.

Loengut peab Dr Elżbieta Opiłowska, kes on Poola Wrocławi Ülikooli sotsioloogiainstituudi kaasprofessor ning sama ülikooli regiooni- ja piirialade uuringute keskuse juht. Tema põhilisteks uurimisteemadeks on piirialade sotsioloogia, regionaliseerumine ja euroopastumine. Teda huvitab iseäranis see, kuidas piirid mõjutavad inimeste igapäevaelu. Tartus peetav loeng põhineb tema uurimistööl Horizon Europe’i uurimisprojekti Borders shaping perceptions of European societies (B-Shapes) raames.

Avalikku loengut modereerib professor Eiki Berg (rahvusvaheliste suhete teooria professor, Johan Skytte poliitikauuringute instituut).

Zoomi detailid: Meeting ID: 991 0297 1495, Passcode: [REDACTED]

Küsimuste korral palume pöörduda Kristel Vits poole (kristel.vits@ut.ee), Johan Skytte poliitikauuringute instituut.

Eesti doktorikooli sotsiaalteaduste haru.

Võrgustu. Reflekteeri. Tee ära.
2026-04-06 11:00 - 12:00
📍 Veebis (Zoom). Zoomi link saadetakse pärast registreerimist.

Kogukond doktorantuuri eesmärkide toetamiseks – igakuine kohtumine.

Kohtumine toimub iga kuu esimesel esmaspäeval kell 11.00–12.00, alates 2. märtsist kuni detsembrini, kokku 10 kohtumist. Kohtumistele on oodatud kõikide valdkondade doktorandid.

Doktorantuuri elu võib olla isoleeriv ja intensiivne. Igapäevane laveerimine erinevate kohustuste vahel võib kergesti varjutada fookuse ja eesmärgid, vahel aga on vaja edasi liikumiseks lihtsalt emotsionaalset tuge. Sageli piisab juba sellest, et saad oma mõtteid kõva häälega jagada kellegagi, kes sind mõistab ja aitab uue vaatenurga ning küsimuste kaudu edasi liikuda.

Igakuine refleksioonigrupp pakub doktorantidele toetavat ja usalduslikku keskkonda, kus hoida fookust, jagada nippe, leida motivatsiooni ja seada järgmisi samme. Lisaks loob grupp kogukonnatunnet, ühendades doktorante erinevatest ülikoolidest. Programm toetab doktorante nende akadeemilisel teekonnal selguse, järjepidevuse ja koostegutsemise kaudu.

Osalejad võivad liituda regulaarselt või vastavalt vajadusele. Kohtumised on inglise keeles.

Läbiviijad
Protsessi juhivad akadeemilise maailmaga tuttavad sertifitseeritud coachid.

Mariann Nagatsu, MSc psühholoogias, sertifitseeritud lahenduskeskne organisatsioonicoach, EMCC Senior Practitioner. Coach juhtidele ja teadlastele, mh juhendajatele, doktorantidele ja uurimisrühmadele. Coaching for Scientists (https://www.coachingforscientists.com) kaasasutaja.

Dr Manuela Tischler, sertifitseeritud lahenduskeskne organisatsioonicoach, EMCC Senior Practitioner. Noorteadlaste uurimisrühma juht, Munich University of Applied Sciences. Coach teadlastele, mh doktorantidele, järeldoktoritele, juhendajatele ja professoritele. Coaching for Scientists (https://www.coachingforscientists.com) kaasasutaja.

Registreerimine SIIN. Registreerimise tähtaeg on 20. veebruar 2026.

Programmiga võib liituda ka jooksvalt aasta jooksul. Kirjuta: mariann@coachingforscientists.com.

Eesti doktorikooli sotsiaalteaduste haru.

Eesti humanitaarteaduste aastakonverents „Hic sunt dracones. Humanitaarsed maailmad.“
2026-04-08 00:00 - 2026-04-10 23:59
📍 Tartu, Eesti Rahva Muuseum

This event is held in Estonian.

Alates 2024. aastast on Eesti humanitaaridel ühiseks aruteluks ja kriitiliseks enesevaatluseks oma foorum – Eesti humanitaarteaduste aastakonverents. Järgmine aastakonverents toimub 8.–10. aprillini 2026. aastal Tartus, Eesti Rahva Muuseumis ja Tartu Ülikoolis.

Kutsume kõiki Eesti humanitaarteadlasi jagama oma mõtteid ja uurimistöö tulemusi!

Konverentsil arutleme:

Millises maailmas humanitaar elab? Kuidas ta end seal tunneb?

Mis on humanitaaria maailmas uut? Kus on humanitaaria maailma piirid?

Millised on teised maailmad, millega humanitaar suhestub? Ja kuidas?

Kes elab mitmes maailmas korraga, kes maailmade vahel, kes maailmast väljas. Millised on äärealad, üleminekud, narmad, mis ääristavad maailma?

Teeme reisi ümber maailma. Kas maailma lõpp on võimalik?

Kas humanitaaria maailm on suurem kui see, mida tavaliselt maailmaks peetakse?

Millised on erinevad maailmapildid ja maailma mõistmised, fantaasia-, mõtte- ja tundemaailmad?

Mida humanitaar ühiskonnale pakub? Milline on humanitaaria väärtus selles maailmas?

Konverentsi plenaaresinejad on Ester Oras (Tartu Ülikool), Kristi Viiding (Underi ja Tuglase Kirjanduskeskus) ja Jaak Tomberg (Tartu Ülikool).

Registreerimine toimub SIIN. Registreerimise tähtaeg on 01. aprill 2026.

Küsimuste korral palume pöörduda Lii Langi poole, lii.lang@ut.ee.

Eesti doktorikooli humanitaarteaduste ja kunstide haru.

Kirjutamislaager
2026-04-08 00:00 - 2026-04-10 23:59
📍Pärnus Hedon SPA & HOTELL

Kirjutamislaager on suunatud matemaatika, arvutiteaduse ja informaatika haru doktorantidele. Töökeelteks on nii eesti kui ka inglise keel.

Laager pakub võimalust keskenduda oma doktoritöö kirjutamisele (näiteks andmete analüüsimine või teadusartikli kirjutamine). Osalejatele on tagatud toitlustus, majutus ühekohalises toas.

Registreeru SIIN. Registreerimise tähtaeg on 30. märts 2026.Osalejaid valitakse motivatsioonikirja ja registreerimise järjekorra alusel, kuni piirarvu täitumiseni. Osalejate valikul on eelistatud doktorandid, kes saavad laagris osaleda terve toimumise vältel.

Küsimuste korral palume pöörduda Anne-Mai Kaljuste (anne-mai.kaljuste@ut.ee) ja Aljona Kritševskaja (aljona.kritsevskaja@ut.ee) poole.

Eesti doktorikooli matemaatika, arvutiteaduse ja informaatika haru.

Noore teadlase targad valikud teaduses: indikaatorid, nähtavus ja eristumine
2026-04-08 10:00 - 14:00
Asukoht: Tallinna Ülikool (Uus-Sadama 5, Tallinn)

Koolitus toimub ainult eesti keeles.

Koolitus keskendub teadusallikate kriitilisele hindamisele, bibliomeetriliste indikaatorite kasutamisele ja teadustöö nähtavuse suurendamisele akadeemilises keskkonnas.

Esimeses osas käsitleme teadusmeetriat ja bibliomeetriat, tutvustame peamisi indikaatoreid ning andmebaase (ETIS, ORCID, Web of Science, Scopus, Google Scholar). Arutleme, mis on nn predatory journal ja kuidas neid vältida ning vaatleme, kuidas teadustööd vormistada, et maksimeerida selle nähtavust.

Teine osa on praktiline ning keskendub teadustöö positsioneerimisele ja eristumisele akadeemilises keskkonnas. Uurime, kuidas andmebaasid omavahel seotud on ja kuidas ennetada andmeprobleeme. Samuti harjutame kõrgetasemeliste ajakirjade leidmist ja teadustöö avaldamiseks sobiva väljaande valimist.

➤ Koolitust viib läbi Kalmer Lauk, kelle näol on tegemist Tartu Ülikooli grandikeskuse teadus-arendustegevuse analüütikuga. Ta tegeleb teadus- ja arendustegevuse statistika kogumise, analüüsi ja esitlemisega ning administreerib teadusrahastuse andmebaasi Pivot-RP. Kalmer on avaldanud mitmeid kirjutisi Tartu Ülikooli teadlaste publitseerimisesest maailma tippajakirjades ja ka nende edukusest teadusrahastuse maailmas.

Registreeri SIIN. Registreerimise tähtaeg on 2. aprill 2026.

Osalejate piirarv on 40. Kui registreerujaid on piirarvust enam, hindavad korraldajad ülikoolide esindatust.

Küsimuste korral palume pöörduda Hele-Riin Urmet, hele-riin.urmet@ut.ee, poole,

Eesti doktorikooli ühisüritus. Koolitus on suunatud kõikide valdkondade doktorantidele.

Eesti Astrobioloogia Päev 2026
2026-04-10 10:30 - 18:00
📍Aparaaditehas Elutuba Lava Taga, Tartu

Üritus toimub inglise keeles.

Kõigile huvilistele igal akadeemilisel astmel ja igast teadusharust.

Eesti Astrobioloogia Päev 2026 (EAP2026) on interdistsiplinaarne teaduspäev, mille peamine eesmärk on luua ja tugevdada Eesti astrobioloogia huviliste kogukonda. Astrobioloogia on teadus, mis keskendub elu uurimisele nii Maal kui ka selle võimalikkusele väljaspool Maad, ning üritus toob kokku teadlasi, üliõpilasi ja huvilisi erinevatest loodusteaduste, meditsiini, sotsiaal ja humanitaarteaduste valdkondadest. Enamik teadusettekandeid tutvustab, kuidas ja mida uuritakse Eestis astrobioloogia valdkonnas, pakkudes tudengitele ideid ja suuniseid, kus ning kuidas selles valdkonnas edasi tegutseda. Üritus toimub teadusettekannete, posterettekannete ja võrgustumise (networking) formaadis.

Registreeri SIIN. Registreerimise tähtaeg on 4. aprill 2026.Eelisjärjekorras tudengid väljaspool Tartut ja osalejad, kes soovivad ettekannet teha.

Küsimuste korral palume pöörduda Alexandra Lehtmetsa poole, alexandra.lehtmets@ut.ee.

Eesti doktorikooli loodusteaduste ja põllumajandusteaduste haru.

Granditaotluste kirjutamise töötuba
2026-04-15 10:00 - 2026-04-16 14:00
This workshop will be conducted in English.Maht: 1 EAP

Kui oled doktorant – alles õpingute alguses või juba lõpusirgel – liitu kolleegide ja ekspertidega neljapäevasel rahvusvaheliste teadus-arendusprojektide kirjutamise koolitusel!Koolitus annab hea teoreetilise tausta ja sisaldab ka praktilisi osi, kus saad rakendada äsja omandatud oskusi lühikeste granditaotluse osade kirjutamisel ning nende analüüsimisel väikestes gruppides. Lisaks on sul võimalus võrgustuda, kuulata külalisesinejaid ning harjutada oma idee esitlemist viimasel päeval toimuval ideeturul.

Koolitus toimub 4 korda kahel järjestikusel nädalal:

15. aprill 10.00-14.00, Tartu

16.aprill 10.00-14.00, Tartu

22.aprill 10.00-14.00, Tartu

23.aprill 10.00-14.00, Tartu

Osalemine on kohustuslik kõigil neljal sessioonil.

➤ Läbiviijateks on Eveli Kuuse, projektijuht Tartu Ülikooli Viljandi Kultuuriakadeemias, ERC grandinõustaja Tartu Ülikooli grandikeskuses ja Marek Mühlberg, Nordmill Strategies OÜ.

Registreerimine SIIN. Registreerimise tähtaeg on 2. märts 2026. Kohti jagub 25 osalejale. NB! Väljaspoolt Tartut tulijatele on majutus tasuta!

Küsimuste korral pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus. Koolitused on suunatud kõikide valdkondade doktorantidele.

Avalik loeng: „Õigus jääda, õigus edeneda? Alternatiivsed tulevikuväljavaated Euroopa maapiirkondade noortele“
2026-04-15 12:15 - 13:45
📍Tartu, Lossi 36, ruum 207 ja Zoomis

Loeng toimub inglise keeles.

Euroopa maapiirkonnad seisavad silmitsi oluliste demograafiliste muutustega, mis tulenevad eelkõige vananevast rahvastikust ning linnadest paremaid haridus- ja töövõimalusi otsivate noorte väljarändest. Selle tulemusena on maapiirkondade noored muutunud üha huvipakkuvamaks nii poliitikakujunduses kui ka teadusuuringutes. Minu ettekanne annab ülevaate, kuidas maapiirkondade noored kujutavad ette oma tulevikku mitmes olulises valdkonnas. See käsitlus ühendab teadmisi mitmest hiljutisest uurimisprojektist, mida olen juhtinud. Nende hulka kuuluvad Euroopa Nõukogu ja Euroopa Komisjoni vahelise noortevaldkonna partnerluse raporti värskeimad järeldused maapiirkondade noorte üleminekutest täiskasvanuellu, projekti Future Youth Information for Rural Areas (https://euryo.org/fyir/) peamised tulemused ning European Rural Youth Observatory (https://www.euryo.org/web/) andmed.

Nende allikate põhjal pakub minu ettekanne tervikliku ja ajakohase raamistiku peamistest suundumustest, mis mõjutavad maapiirkondade noorte liikuvust, tööhõivet, haridust ja ühiskondlikku osalust.

Loengut peab Francisco Simões (PhD), kes on Lissaboni Ülikooli Instituudis (ISCTE – University Institute of Lisbon) tegutseva sotsiaaluuringute ja -sekkumise keskuse juhtivteadur ning teadusvõrgustiku European Rural Youth Observatory esimees (2024–2026). Tema teadustöö keskmes on noorte üleminekud haridusest tööellu, sh eelkõige sotsiaalne kaasatus, heaolu ning haavatavate noorte — näiteks hariduses, tööhõives või koolituses mitte osalevate noorte (NEET) — juurdepääs haridusele ja väärikale tööle.

Viimase viie aasta jooksul on dr Simões teinud koostööd rahvusvaheliste organisatsioonidega, sh Euroopa Komisjoni, OECD ja Euroopa Nõukoguga, panustades projektide hindamisse ja poliitika kujundamisse. Ta on olnud mitmete Euroopa Komisjoni rahastatud rahvusvaheliste projektide koordinaator või juhtivteadur.

Küsimuste korral palume pöörduda Maiu Reinholdi (maiu.reinhold@ut.ee) poole.

Eesti doktorikooli sotsiaalteaduste haru.

Kevadine doktorikool jätkusuutliku elektrifitseerimise ja roheinnovatsiooni alal
2026-04-16 00:00 - 2026-04-18 23:59
📍Tervis ravispaahotell, Seedri 6, Pärnu

Üritus toimub inglise keeles.

Kevadkooli on oodatud magistrandid ja doktorandid, Eesti ja välisriikide tippteadlased ning tööstuse esindajad.

Doktorikool keskendub jätkusuutlikule elektrifitseerimisele, roheinnovatsioonile ning teadustööst tuleneva jõuelektroonika praktilisele mõjule. Programm põhineb kutsutud ekspertide loengutel, mis annavad osalejatele võimaluse siduda uusi ideid oma doktoritööga ning analüüsida seda nii teaduslikust kui ka tööstuslikust vaatenurgast. Programmi keskseks osaks on ettevõtte Infineon Technologies läbiviidav tööstusseminar, kus käsitletakse suuremahulise koostöö mudeleid ning tööstuse aktuaalseid väljakutseid, nagu kõrgtehnoloogiline kõrgepingejaotus ja suure dünaamilise koormustaluvusega toiteallikad kaasaegsetele andmekeskustele.

Teiseks oluliseks doktorikooli osaks on uute kontaktide loomine ja ühistegevused, mille käigus arendatakse meeskonnatööoskusi. Õhtusel arutelusessioonil jagavad doktorikraadiga spetsialistid kogemusi oma karjäärist ning professionaalse arengu käigus kogetud väljakutsetest. Doktorikooli lõpuks on osalejatel selgem arusaam jätkusuutliku elektrifitseerimise peamistest suundadest ja trendidest nii teaduses kui ka tööstuses. Samuti mõistetakse paremini doktoritöö seoseid innovatsiooni ja koostööprojektidega ning luuakse väärtuslikke kontakte ekspertidega akadeemiast ja tööstusest.

Välisesinejad

Mariusz Malinowski, Warsaw University of Technology, Poland

Enrique Romero Cadaval, University of Extremadura, Spain

João Martins, UNINOVA, Portugal

Martin Mischitz, Infineon Technologies, Austria

Alessandro Pevere, Infineon Technologies AG, Austria

Martin Wattenberg, Infineon Technologies AG, Austria

Oleksandr Husev, Warsaw University of Technology, Poland

Eesti esinejad

Viktor Beldjajev, ABB Eesti

Dmitri Vinnikov, TalTech

Jarek Kurnitski, TalTech

Andrii Chub, TalTech

Andrei Blinov, TalTech

Indrek Roasto, TalTech

Tanel Jalakas, TalTech

Alexander Rink, TalTech

AgendaLaadi alla

Registreeri SIIN. Registreerimise tähtaeg on 20. märts 2026.Osalejate piirarv on 50. Osalejad valitakse registreerimise järjekorra alusel.

Küsimuste korral palume pöörduda Dmitri Vinnikovi poole (dmitri.vinnikov@taltech.ee, +372 620 3705).

Eesti doktorikooli tehnika ja tehnoloogia haru.

Seminar reproduktiivmeditsiinis „Seemnerakkude mutageneesi mustrid ja mõju meie genofondile“
2026-04-17 14:00 - 15:30
📍 Biomeedikum Ravila 19, Tartu, ruum BM-1006

Osalema on oodatud kõik huvilised.

Sugurakkudes tekkivad uusmutatsioonid võivad põhjustada kaassündinud arenguhäireid, kusjuures enamik neist DNA koodi muutustest toimub spermatogeneesi käigus. Loeng käsitleb uusi teadmisi mutageneesi kohta, mida on saadud nn. trio-põhisel (ema-isa-laps) genoomide võrdleval järjestamisel ning spermide geneetilise profiili süvauuringutel. Mutatsioonide teke, kuhjumine ja klonaalne selektsioon spermatogoonides kujundavad küpsete spermide genofondi, mõjutades ka pärilike haigustega seotud geenivariantide esinemissagedust.

Loengut viib läbi Dr. Raheleh Rahbari (Wellcome Sanger Institute, Ühendkuningriik). Raheleh Rahbari on uurimisrühma juht Wellcome Sanger Institute-is, kus tema teadustöö keskendub mutatsiooniprotsesside mõistmisele inimese suguliinis ning nende mõjule pärilikkusele ja haigustele. Tema töö ühendab suuremahulist genoomikat ja tipptasemel sekveneerimistehnoloogiaid, et uurida, kuidas mutatsioonid tekivad, kuhjuvad ja valitakse sugurakkudes. Ta on eriti huvitatud sellest, kuidas suguliini ja keharakkude (soma) vahelised vastastikmõjud kujundavad mutatsioonimustreid kogu inimese eluea jooksul ning kuidas need protsessid mõjutavad arenguhäirete riski.Tema publikatsioonide listi leiab siit.

Registreeru SIIN. Registreerimise tähtaeg on 17. aprill 2026.

Küsimuste korral palum pöörduda professor Maris Laane poole (maris.laan@ut.ee).

Eesti doktorikooli arsti- ja terviseteaduste, veterinaaria haru.

Kirjutamislaager
2026-04-20 00:00 - 2026-04-22 23:59
📍 Voore Puhkekeskus

Doktorantidele ja nooremteaduritele suunatud kirjutamislaager, mille eesmärk on artikli käsikirja või doktoritöö osa kirjutamine.

Registreeru SIIN. Registreerimise tähtaeg on 1. aprill 2026.Osalejate piirarv on 20. Registreerumine toimub “kes ees, see mees” põhimõttel, kuid osalejate valimisel võtame arvesse:

erinevate valdkondade esindatust;

doktorante, kes saavad osaleda laagris kogu ürituse perioodi;

doktorandid, kellel on selge ja läbimõeldud tööplaan.

Küsimuste korral palume pöörduda Moonika Teppo poole, moonika.teppo@ut.ee.

Eesti doktorikooli loodusteaduste ja põllumajandusteaduste haru.

Ajajuhtimise praktiline koolitus
2026-04-22 09:00 - 16:00
📍Kreutzwaldi 62 A117, Tartu

Koolitus on inglise keeles.Praktiline ajajuhtimise koolitus toimub kahel päeval

22. aprillil 2026 toimub 6-tunnine kohapealne õppepäev kell 09.00–16.00

27. mail 2026 toimub 2-tunnine veebisessioon, mille täpne kellaaeg selgub esimesel õppepäeval.

Koolituse läbiviija on Ardo Reinsalu, kes on ajajuhtimise ekspert ja konsultant. Ta on kahe ajajuhtimist käsitleva raamatu autor ning haldab Facebooki lehte www.facebook.com/ajajuhtimine.

Praktilise ajajuhtimise koolituse raames jagab Ardo soovitusi aja tõhusaks korraldamiseks. Vastuse saavad küsimused:

Kuidas tulla toime igapäevase ajakavaga?

Kuidas oma päeva planeerida?

Osalejad arutavad ühiselt levinud ajaraiskajaid ning jagavad praktilisi nippe ja enesejuhtimise tehnikaid.

Koolituse läbimise järel oskavad osalejad hinnata oma ajajuhtimise tugevusi ja nõrkusi, tulla toime väsimusega ning leida koostöös lahendusi igapäevastele probleemidele.

Koolitusel on oodatud osalema kõikide harude doktorandid ja juhendajad.

Registreerimiseks või küsimuste korral palume pöörduda Julia Jeremejava (julia.jeremejeva@emu.ee) poole. Registreerimise tähtaeg on 15. aprill 2026.Osalejate piirarv on 25. Palume registreeruda aegsasti, kui soovite kindlasti osaleda. Enne registreerimist veenduge, et saate osaleda pakutud kuupäevadel.

Eesti doktorikooli arsti- ja terviseteadused, veterinaaria haru

Paradoksiteooria meistriklass Prof. Wendy K. Smith-iga
2026-04-22 14:00 - 16:30
📍 Tallinna Tehnikaülikool (TalTech), ruum SOC-209 (Akadeemia tee 3)

Meistriklass toimub inglise keeles.

2,5 h tunnine interaktiivne meistriklass annab doktorantidele ja juhendajatele ülevaate paradoksiteooriast ja praktilised tööriistad paradokside uurimiseks erinevaid meetodeid kasutades. Meistriklassi lõpus arutatakse ka Both/And Thinking-mõtlemist (kui üldkompetentsi) ehk oskust ühendada vastandlikke väärtusi: siduda innovatsioon tõhususega, empaatia vastutusega ning lühiajaline tulemus pikaajalise eesmärgiga, et luua püsiv mõju läbi teadlasekarjääri.

Wendy K. Smith, PhD. on Delaware’i Ülikooli juhtimise professor ja üks maailma tunnustatumaid strateegiliste ja juhtimisparadokside uurijaid, keda sageli nimetatakse ka paradokside emaks. Tema töö keskendub sellele, kuidas juhid ja organisatsioonid saavad tasakaalustada vastandlikke ootusi – näiteks stabiilsust ja muutust, mõistust ja emotsiooni, tulemuslikkust ja eesmärgipärasust – ilma ühegi poole arvelt loobumata.

Tema rahvusvaheline menuraamat Both/And Thinking (Harvard Business Review Press, 2022) pakub teaduspõhist ja praktilist raamistikku, kuidas liikuda „kas-või“ mõtlemiselt „nii-üht-kui-teist“ lähenemise poole.

Professor Smithi meistriklass annab doktorantidele ja juhendajatele võimaluse kohtuda ühe tänapäeva juhtimismõtte mõjukaima eksperdiga.

Registreeri SIIN. Registreerimise tähtaeg on 10. aprill 2026.

Küsimustega töötoa kohta pöörduge palun Mari-Klara Stein poole, mari-klara.stein@taltech.ee.

Eesti doktorikooli sotsiaalteaduste haru, TalTech, Majandusteaduskond, koostöös PARE-ga (Eesti Personalijuhtide Ühing).
